
 28.9.2011
 BG
 Официален вестник на Европейския съюз
 L 252/8
 РЕГЛАМЕНТ ЗА ИЗПЪЛНЕНИЕ (ЕС) No 960/2011 НА КОМИСИЯТА
 от 26 септември 2011 година
 за изменение за 158-ми път на Регламент (ЕО) No 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 881/2002 на Съвета от 27 май 2002 г. за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда (1), и по-специално член 7, параграф 1, буква а) и член 7а, параграф 1 от него,
 като има предвид, че:
 (1)
 В приложение I към Регламент (ЕО) No 881/2002 се посочват лицата, групите и образуванията, засегнати от замразяването на средства и икономически ресурси по този регламент.
 (2)
 На 15 септември 2011 г. Комитетът по санкциите към Съвета за сигурност на Организацията на обединените нации реши да добави две физически лица към списъка на лицата, групите и образуванията, спрямо които следва да се прилага замразяването на средства и икономически ресурси.
 (3)
 Приложение I към Регламент (ЕО) No 881/2002 следва да бъде съответно актуализирано.
 (4)
 За да се гарантира, че предвидените в настоящия регламент мерки са ефективни, настоящият регламент следва да влезе в сила незабавно,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕО) No 881/2002 се изменя в съответствие с приложението към настоящия регламент.
 Член 2
 Настоящият регламент влиза в сила в деня на неговото публикуване в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 26 септември 2011 година.
 За Комисията, от името на председателя,
 Началникът на Службата за инструментите на външната политика
 (1) ОВ L 139, 29.5.2002 г., стр. 9.
 ПРИЛОЖЕНИЕ
 Приложение I към Регламент (ЕО) No 881/2002 се изменя, както следва:
 Под заглавието „Физически лица“ се добавят следните вписвания:
 а)
 „Hassan Muhammad Abu Bakr Qayed (известен също като a) Hasan Muhammad Abu Bakr Qa'id, б) Al-Husain Muhammad Abu Bakr Qayid, в) Muhammad Hassan Qayed, г) Mohammad Hassan Abu Bakar, д) Hasan Qa'id, е) Muhammad Hasan al-Libi, ж) Abu Yahya al-Libi, з) Abu Yahya, и) Sheikh Yahya, й) Abu Yahya Yunis al Sahrawi, к) Abu Yunus Rashid, л) al-Rashid, м) Abu al-Widdan, н) Younes Al-Sahrawi, о) Younes Al-Sahraoui). Адрес: Wadi 'Ataba, Либия (предишно местонахождение през 2004 г.). Дата на раждане: a) 1963 г., б) 1969 г. Място на раждане: Marzaq, Либийска арабска джамахирия. Гражданство: либийско. Паспорт No: 681819/88 (либийски паспорт). Национален идентификационен номер: 5617/87 (либийски национален идентификационен номер). Други сведения: а) Старши лидер на Ал Кайда, който от края на 2010 г. е ръководел други висши кадри на Ал Кайда; б) От 2010 г. насам командир на Ал Кайда в Пакистан; предоставя финансова подкрепа на бойците на Ал Кайда в Афганистан, в) водещ стратег и полеви командир на Ал Кайда в Афганистан и инструктор в тренировъчен лагер на Ал Кайда; г) Името на майка